അബോര്ഷന് അറിഞ്ഞാല് കോടതിയില് പതിനായിരം ഡോളര് നഷ്ടപരിഹാരം ആവശ്യപ്പെടാം ടെക്സാസ് അബോര്ഷന് നിയമം അബോര്ഷനു വിധേയമാകുന്ന ആളോ, അബോര്ഷന് നടത്തുന്ന സ്ഥാപനമോ മാത്രം അല്ല ആറ് ആഴ്ച ഗര്ഭിണിയായ ഒരു സ്ത്രീക്ക് അബോര്ഷന് ക്ലിനിക്കിലേക്ക് റൈഡ് നല്കുന്ന ടാക്സി ഡ്രൈവര്, കൂടെ പോകുന്ന സഹായി എന്നിങ്ങനെ ആരെയും ആര്ക്കും ടെക്സാസ് കോടതി കയറ്റാം.ന്യൂയോര്കില്നിന്നും റെജി പി ജോര്ജ് എഴുതുന്നു. ടെക്സാസ് അബോര്ഷന് നിയമംകടന്നുപോയ ദിവസങ്ങളില് അമേരിക്കയിലെ ടെക്സാസ് സംസ്ഥാനം വളരെ വിചിത്രമായ ഒരു അബോര്ഷന് നിയമം പാസാക്കി. അമേരിക്കയിലെ ഭൂരിപക്ഷ മതത്തിന്റെ ഈശോ! മതത്തിന്റെ പേരു പറഞ്ഞാല് മതത്തിനെതിരെ ഗൂഢാലോചന നടത്തിയ കുറ്റത്തിനു വിചാരണ നേരിടേണ്ടിവരും യാഥാസ്ഥിതിക നിലപാടുകളെ പ്രതിനിധീകരിക്കുന്ന റിപ്പബ്ലിക്കന് പാര്ട്ടി ഭരിക്കുന്ന സ്ഥലമാണ് ടെക്സാസ്. ടെക്സാസ് അബോര്ഷന് നിയമം അനുസരിച്ച് ഗര്ഭം ആറ് ആഴ്ച ആയാല് പിന്നെ അബോര്ഷന് അനുവദിക്കില്ല എന്നതാണ്. ഒരു സ്ത്രീക്ക് തന്റെ Menstrual Period ല് വരുന്ന വ്യത്യാസം തിരിച്ചറിയാനും താന് ഗര്ഭിണി ആവുകയാണോ എന്നത് തിരിച്ചറിയാനും എടുക്കുന്ന ഏറ്റവും കുറഞ്ഞ സമയമാണ് 6 ആഴ്ച എന്നത്. ഈ പ്രാഥമിക അവസ്ഥയില് തന്നെ സ്ത്രീയുടെ ശരീരത്തിനുമേലുള്ള അവകാശം അവള്ക്ക് ടെക്സാസ് ഭരണകൂടം സൃഷ്ടിച്ച നിയമത്തിലൂടെ നഷ്ടപ്പെടുകയാണ്.ഈ നിയമത്തില് അതിനെക്കാള് വിചിത്രമായിട്ടുള്ളത് ഈ നിയമം നടപ്പിലാക്കുവാനുള്ള ഉത്തരവാദിത്വം സ്റ്റേറ്റിന്റെയൊ പ്രാദേശിക Civic bodies ന്റെയൊ ഉദ്യോഗസ്ഥര്ക്ക് അല്ല എന്നതാണ്. അബോര്ഷന് ചെയ്യുകയോ ചെയ്യാന് ഏതെങ്കിലും വിധേനയൊ സഹായിക്കുന്നവര്ക്ക് എതിരെ ഇത് അറിഞ്ഞ ആര്ക്കും പതിനായിരം ഡോളര് നഷ്ടപരിഹാരം ആവശ്യപ്പെട്ട് കോടതിയില് കേസ് ഫയല് ചെയ്യാം.അബോര്ഷനു വിധേയമാകുന്ന ആളോ, അബോര്ഷന് നടത്തുന്ന സ്ഥാപനമോ മാത്രം അല്ല ആറ് ആഴ്ച ഗര്ഭിണിയായ ഒരു സ്ത്രീക്ക് അബോര്ഷന് ക്ലിനിക്കിലേക്ക് റൈഡ് നല്കുന്ന ടാക്സി ഡ്രൈവര്, കൂടെ പോകുന്ന സഹായി എന്നിങ്ങനെ ആരെയും ആര്ക്കും ടെക്സാസ് കോടതി കയറ്റാം.അമേരിക്കന് ഭരണഘടന സംരക്ഷിക്കുന്ന വ്യക്തി സ്വാതന്ത്ര്യത്തെ ഹനിക്കുന്ന ഈ വിചിത്രനിയമം സുപ്രീം കോടതിയില് എത്തിയപ്പോള് ടെക്സാസ് അബോര്ഷന് നിയമത്തെ എതിര്ക്കുന്ന പുരോഗമന നിലപാടുള്ള സുപ്രിം കോടതി ജഡ്ജി സോണിയ സൊറ്റൊമെയര് പറഞ്ഞത് ഇത്തരം നിയമങ്ങള്ക്ക് എതിരെയുള്ള ഭരണഘടനാപരമായ പരാതികള് സുപ്രീം കോടതിയില് എത്തുമ്ബോള് എതിര് കക്ഷി ഈ നിയമം നടപ്പിലാക്കുന്ന സ്റ്റേറ്റ് ഉദ്യോഗസ്ഥരാണ്. എതിര് കക്ഷിയായി നിയമം നടപ്പിലാക്കുന്ന സ്റ്റേറ്റോ ഉദ്യോഗസ്ഥരോ ഇല്ലാതെ വരുമ്ബോള് ആര്ക്ക് എതിരെ കേസ് കൊടുക്കും?. ഇത്തരം കുറുക്കുവഴികളാണ് നിയമനിര്മ്മാണത്തിന് ഉപയോഗിക്കുന്നത്.നിയമം നടക്കുവാനുള്ള ഉത്തരവാദിത്വം ബ്യൂറോക്രസിയില് നിന്നും സ്വകാര്യ വ്യക്തികളിലേക്ക് ചുരുക്കിയ ഈ വിചിത്ര അബോര്ഷന് നിയമം ട്രമ്ബ് ഭരണകൂടം നിയമിച്ച കത്തോലിക്ക കണ്സര്വേറ്റീവ് ജഡ്ജിമാര്ക്ക് ഭൂരിപക്ഷമുള്ള അമേരിക്കന് സുപ്രീം കോടതിയില് എത്തിയപ്പോള് ഈ നിയമം നടപ്പിലാകുന്നത് തടയുവാന് സുപ്രീം കോടതിയിലെ 5 4 ഭൂരിപക്ഷം വിസമ്മതിച്ചു.